אלון אושפיז

אלון אושפיז (נולד ב-7 בפברואר 1966) הוא דיפלומט ישראלי, כיהן כמנכ"ל משרד החוץ, כראש המערך המדיני-אסטרטגי במשרד החוץ, וכשגריר ישראל בהודו.

ביוגרפיה
אושפיז נולד בישראל ולמד בבית הספר הריאלי בחיפה. שירת בצה"ל והשתחרר ב-1987 בדרגת סגן. ב-1992 סיים תואר ראשון ביחסים בינלאומיים ולימודי יפן באוניברסיטה העברית והצטרף למשרד החוץ. הוא סיים את קורס הצוערים והוצב בשגרירות ישראל בטוקיו, תחילה כמתמחה ולאחר מכן מזכיר מדיני. בתקופת הצבתו בטוקיו למד מדעי המדינה ותקשורת באוניברסיטת טוקיו. ב-1999 מונה ליועצו המדיני של שר החוץ שלמה בן עמי. ב-2003 הוצב בשגרירות ישראל בוושינגטון כציר לענייני הקונגרס. ב-2007 מונה לראש מחלקת התיאום במשרד החוץ. ביולי 2011 מונה לשגריר ישראל בהודו ושגריר לא תושב בסרי לנקה. ביוני 2014 מונה לראש המערך המדיני-אסטרטגי במשרד החוץ.

ביוני 2020 אישרה הממשלה את מינויו למנכ"ל משרד החוץ. הוא כיהן בתפקיד עד ינואר 2023.

חיים אישיים 
אושפיז נשוי ואב לשניים.

קישורים חיצוניים

קורות חיים, באתר משרד החוץ

הערות שוליים

שגרירי ישראל בהודו
מנכ"לי משרד החוץ
בוגרי האוניברסיטה העברית בירושלים
בוגרי בית הספר הריאלי
שגרירי ישראל בסרי לנקה
ישראלים שנולדו ב-1966